《放怀》
清代·何在田

三年羁病绝冠缨，此日家山眼力明。历遍世缘粗识道，耻从诗句得知名。

溪留鸂鶒能消毒，庭植冬青却爱晴。石鼎竹炉无一事，雕胡如掌露华盈。

作者简介：清江西广昌人，字鹤年。乾隆二十一年举人。性厌征逐，寄居南昌僧舍。蒋士铨见其题壁上诗，与订交，始知名。作诗不蹈袭古人。有《玉耕堂诗集》。